CELEX: 62011TN0589
Language: da
Date: 2011-11-17 00:00:00
Title: Sag T-589/11: Sag anlagt den 17. november 2011 — Phonebook of the World mod KHIM — Seat Pagine Gialle (PAGINE GIALLE)

4.2.2012   
            
            
               DA
            
            
               Den Europæiske Unions Tidende
            
            
               C 32/28
            
         Sag anlagt den 17. november 2011 — Phonebook of the World mod KHIM — Seat Pagine Gialle (PAGINE GIALLE)
   (Sag T-589/11)
   2012/C 32/58
   Stævningen er affattet på engelsk
   
      Parter
   
   
      Sagsøger: Phonebook of the World (Paris, Frankrig) (ved advokat A. Bertrand)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Seat Pagine Gialle SpA (Milano, Italien)
   
      Sagsøgerens påstande
   
   
               —
            
            
               Afgørelse truffet den 4. august 2011 af Andet Appelkammer ved Kontoret for Harmonisering i det Indre Marked (Varemærker og Design) (sag R 1541/2010-2), annulleres.
            
         
               —
            
            
               EF-varemærkeregistrering nr. 161380 af EF-varemærket »PIAGINE GIALLE«, der af den anden part i sagen for appelkammeret er registreret for varer i klasse 16 og 35, annulleres, og
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Ordmærket »PIAGINE GIALLE« for varer og tjenesteydelser i klasse 16 og 36 — EF-varemærkeregistering nr. 161380
   
      Indehaver af EF-varemærket: Seat Pagine Gialle SpA
   
      Indgiveren af begæringen om, at EF-varemærket erklæres ugyldigt: Phonebook of the World
   
      Begrundelse for ugyldighedsbegæringen: Phonebook of the World har begrundet sin begæring om ugyldighed i henhold til artikel 52, stk. 1, litra a), i Rådets forordning (EF) nr. 207/2009, idet EF-varemærket er registreret i strid med bestemmelserne i artikel 7, stk. 1, litra c), og litra d), i Rådets forordning (EF) nr.207/2009.
   
      Annullationsafdelingens afgørelse: Afslag på begæringen om ugyldighed
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 52, stk. 1, litra a), sammenholdt med artikel 7, stk. 1, litra b)-d), i Rådets forordning (EF) nr. 207/2009, idet appelkammeret afslog at anvende EU-rettens generelle principper, herunder især dem, der har fundet anvendelse i Rettens dom i sagen T-322/03, Telefon & Buch mod KHIM — Herold Business Data (WEISSE SEITEN), og endvidere afslog at anvende sine egne konstateringer, hvorefter ordene »PAGINE GIALLE« ikke havde det fornødne særpræg i den italienske offentlighed.